system
Răspunde în limba română, în stilul Wikipedia, cat mai corect gramatical.
user
Care sunt cele mai importante informații despre Ioana Em. Petrescu?
assistant
Ioana Em. Petrescu () a fost critic și istoric literar, specializată în modernism și postmodernism, eseist, eminescolog, scriitor și profesor universitar român.

Biografie 
Profesor universitar la Facultatea de Litere a Universității din Cluj. A fost fiica istoricului literar Dimitrie Popovici și soția criticului literar Liviu Petrescu, pe care îl cunoaște din perioada studenției.
După absolvirea Facultății de Litere din Cluj, devine preparator și apoi asistent la Catedra de Literatură română. Își ia doctoratul la Cluj cu o teză despre Ion Budai Deleanu, coordonată de profesorul Iosif Pervain. Este autoarea a două studii esențiale despre opera lui Mihai Eminescu. Își însoțea mereu studenții la Iași, la Colocviul Național  Studențesc de critică „Mihail Eminescu” (ai cărui inițiatori  și prim organizatori, înainte ca el sa devină  o instituție în România, studenții, pe atunci, Tiberiu Mihail, București, și Ileana Fărcașiu, Cluj, i-au și avut sprijinul). Ultima ei carte, despre relația dintre postmodernism și poezia lui Ion Barbu, a fost editată postum. Prima imagine a omului Ioana Em. Petrescu a putut fi descoperită în epistolarul său american Molestarea fluturilor interzisă, carte apărută în 1998 într-o ediție îngrijită de Ioana Bot. Personalitatea ei a fost evocată de colegi în volumul Portret de grup cu Ioana Em. Petrescu.

Opere publicate (selectiv) 
 Eminescu. Modele cosmologice și viziune poetică, București, Editura Minerva, 1979, ed. a II- a, Pitești, Editura Paralela 45, Colecția „Deschideri”, Seria „Universitas”, 2000, 252 p., ed. a III-a, 2005
 Ion Budai Deleanu și eposul cosmic, Cluj, Editura Dacia, 1974, cartea reproduce teza sa de doctorat 
 Configurații, Cluj, Editura Dacia, 1981, ed. a II-a, Cluj, Casa Cărții de Știință, 2002
 Eminescu și mutațiile poeziei românești, Cluj, Editura Dacia, 1989
 Ion Barbu și poetica postmodernismului, București, Editura Cartea Românească, 1993, ed. a II-a, Cluj, Casa Cărții de Știință, 2006
 Portret de grup cu Ioana Em. Petrescu, volum colectiv, Cluj, Editura Dacia, 1991
 Eminescu - poet tragic, Iași, Editura Junimea, 1994, ed. a II-a, Iași, Editura Junimea, 2001 
 Molestarea fluturilor interzisă (scrisori americane, 1981-1983), 1998
 Modernism. Postmodernism. O ipoteză, Cluj, Casa Cărții de Știință, 2003
 Jurnal, Pitești, Editura Paralela 45, 2005
 Studii de literatură română și comparată, Cluj, Casa Cărții de Știință, 2005

Afilieri 
 Membră a Uniunii Scriitorilor din România

Casa Memorială “Liviu și Ioana Em. Petrescu” 
În 1999, când Liviu Petrescu s-a stins din viață,  în lipsa unor moștenitori, bunurile moibile și imobile ale soților Petrescu a intrat în patrimoniul statului. În 2003, Guvernul României a decis ca tot fondul să fie trecut în administrarea Consiliului Județean Cluj, care a hotărât ca bunurile mobile și cele culturale să fie preluate, gestionate și puse în valoare ca un tot unitar în vederea organizării unei case memoriale. Astfel 2003 bunurile au intrat în patrimoniul Bibliotecii Județene  “Octavian Goga” Cluj. Astăzi casa memorială de pe Aleea Peana din Cluj-Napoca,  adăpostește colecțiile de documente ale trei renumiți critici literari și profesori universitari clujeni: soții Liviu și Ioana Em. Petrescu și Dimitrie Popovici și  îmbină statutul de casă memorială cu cea de bibliotecă publică, adresată tuturor utilizatorilor.

Referințe 
 Dicționarul scriitorilor români, coordonat de Mircea Zaciu, Marian Papahagi, Aurel Sasu, vol. III, București, Editura Albatros, 2001
 Dicționarul general al literaturii române, coordonator general Eugen Simion, P-R, București, Editura Univers Enciclopedic, 2006
 Elena Voj, Contribuția Ioanei Em. Petrescu la studiul postmodernismului în teoria literară, Cluj, Casa Cărții de Știință, 2006
Gheorghe Perian, Literatura în schimbare, Cluj-Napoca, Editura Limes, 2010, pp. 142-147.

Legături externe 
 Ioana Bot, în „Contemporanul-Ideea europeană”, nr. 1, 2006

Note 

 

Nașteri în 1941
Nașteri pe 28 decembrie
Decese în 1990
Decese pe 1 octombrie
Cadre didactice ale Universității Babeș-Bolyai
Critici literari români
Decese în Cluj-Napoca
Eminescologi români
Istorici literari români
Modernism în România
Postmodernism
Postmodernism în România
Post-Postmodernism
Profesoare române
Profesori universitari români
Sibieni